CELEX: 62004TO0299
Language: fi
Date: 2005-11-18 00:00:00
Title: Yhteisöjen ensimmäisen oikeusasteen tuomioistuimen määräys (toinen jaosto) 18 päivänä marraskuuta 2005. # Abdelghani Selmani vastaan Euroopan unionin neuvosto ja Euroopan yhteisöjen komissio. # Yhteinen ulko- ja turvallisuuspolitiikka - Neuvoston yhteiset kannat - Tiettyihin henkilöihin ja yhteisöihin kohdistuvat erityiset rajoittavat toimenpiteet terrorismin torjumiseksi - Kumoamiskanne - Toimivallan selvä puuttuminen - Prekluusio - Tutkittavaksi ottaminen. # Asia T-299/04.

Yhteisöjen ensimmäisen oikeusasteen tuomioistuimen määräys (toinen jaosto) 18.11.2005 − Selmani vastaan neuvosto ja komissio
      (asia T-299/04)
      (Yhteinen ulko- ja turvallisuuspolitiikka – Neuvoston yhteiset kannat – Tiettyihin henkilöihin ja yhteisöihin kohdistuvat
         erityiset rajoittavat toimenpiteet terrorismin torjumiseksi – Kumoamiskanne – Toimivallan selvä puuttuminen – Prekluusio –
         Tutkittavaksi ottaminen)
      
      1.                     Euroopan unioni – Yhteinen ulko- ja turvallisuuspolitiikka – Yhteisöjen tuomioistuinten toimivalta – Euroopan unionin perustamissopimuksen
            V osaston nojalla toteutetut toimet – Edellytys – Yhteisön toimivallan huomiotta jättämiseen perustuva kanne (EY 46 artikla)
            (ks. 54–56 kohta)
      2.                     Kumoamiskanne – Yhteisöjen tuomioistuinten toimivalta – Euroopan unionin perustamissopimuksen V osastoon perustuvassa yhteisessä
            kannassa mainittujen toimenpiteiden täytäntöön panemiseksi toteutetuista yhteisön toimista nostettu kanne kuuluu tämän toimivallan
            piiriin (EY 230 artikla) (ks. 58 kohta)
      3.                     Oikeudenkäyntimenettely – Kanteiden tutkittavaksi ottamisen arvioiminen kanteen nostohetken tilanteen mukaan – Riidanalaisen
            päätöksen korvaaminen toisella päätöksellä oikeudenkäynnin aikana – Alkuperäisten vaatimusten ja kanneperusteiden mukauttamisella
            ei ole vaikutusta arvioitaessa kanteen tutkittavaksi ottamista (ks. 68–70 kohta)
      Aihe 
      
         Kumoamisvaatimus, joka koskee yhtäältä tiettyihin henkilöihin ja yhteisöihin kohdistuvista erityisistä rajoittavista toimenpiteistä
                  terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001 (EYVL L 344, s. 70) 2 artiklaa
                  ja toisaalta asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/902/EY kumoamisesta 2 päivänä
                  huhtikuuta 2004 tehdyn neuvoston päätöksen 2004/306/EY (EUVL L 99, s. 28) 1 artiklaa sekä kaikkia päätöksiä, jotka neuvosto
                  on tehnyt asetuksen N:o 2580/2001 perusteella ja joilla on sama vaikutus kuin päätöksellä 2004/306, siltä osin kuin nämä toimet
                  koskevat kantajaa
               
            Ratkaisu 
      
         
                   
               
               
                  
               
               
                  Kanne jätetään tutkimatta, koska sen tutkittavaksi ottamisen edellytykset selvästi puuttuvat.
               
            
         
                   
               
               
                  
               
               
                  Kantaja velvoitetaan korvaamaan oikeudenkäyntikulut.